Ingvar Hjermann

Ingvar Jakob Hjermann (1934–2025) var en norsk lege og medisinprofessor, kjent for sine studier av livsstilssykdommer og årsaker til hjerteinfarkt.Ingvar Hjermann og historien om Oslo-studien - Norsk tidsskrift for ernæring 1. des. 2016

 Bakgrunn 
Ingvar Jakob Hjermann var født 15. juli 1934 på gården Stødno i  i Lærdal. Han tok gymnaset på Voss og Notodden før han begynte på medisinerstudiet ved Universitetet i Oslo (UiO).90 års omtale i Aftenposten 15. juli 2024

Han var gift med psykiater Veslemøy Hjermann og var far til psykolog Reidar Hjermann som blant annet har vært barneombud. Han var sønn av stortingsrepresentant Per Severin Hjermann (1891–1972) og Mari Katrina Hjermann (født Hakestad; (1895–1979). Han var bror av Per S. Hjermann.

Invar Hjermann døde 23. mars 2025 på Gjettum i Bærum.

 Virke 
Hans arbeid ved Ullevål sykehus ledet til den medisinske doktorgraden (dr. med.) (1981) ved UiO. Hjermanns viktigste konklusjoner var at endret livsstil (røyking, alkohol, fett, mosjon) er vel så viktig som medikamenter i forebygging av hjerteinfarkt. I den såkalte Oslostudien innledet i 1972 ble over  menn i alderen 40–49 år undersøkt og tilfeldig delt i grupper der en gruppe fikk kostholdsråd (mindre mettet fett, mer fisk og grønnsaker) og hjelp til å slutte å røyke. De positive resulatene fra studien vakte oppsikt da de ble publisert i Lancet og 40 år senere var det fortsatt redusert forekomst av hjerteinfarkt. Under andre verdenskrig var det i Norge færre hjerteinfarkt og ifølge Hjermann skyldtes dette mangel på tobakk og mer mosjon på grunn av mangel på drivstoff.

Hjermann var avdelingsoverlege og professor på forebyggende kardiologisk poliklinikk ved Ullevål sykehus i Oslo og var også styremedlem i Nasjonalforeningen for Folkehelsen og Norsk råd for hjerte- og karsykdommer.
 Utmerkelser 
 Oslo kommunes og UiOs forskningspris.
 Ingrid Espelid Hovigs matkulturpris (1997)
 Nasjonalforeningens hjertepris (2000)

 Referanser 

Kategori:Norske medisinprofessorer
Kategori:Professorer ved Universitetet i Oslo
Kategori:Personer fra Lærdal kommune